"Setswana Puo ya Gae (HL)/P2 7 DBE/Ngwanaitseele 2014 NSC POTSO 2 (DIPOTSO TSE DIKHUTSHWANE) Maboko a Setswana – MK Mothoagae Buisa nopolo e e latelang, mme o arabe dipotso. MAHUTSANA A MODIRI – NCD Mogotsi 1 Modiri a golega letsatsi le eme, 2 A latlhela dikgomo thiteng a gaketse, 3 A ngwangwalala le tema a sa itshoge tlala, 4 Mme ba ba kutlwelobotlhoko ba mo naya diatla, 5 A di latlhela motlhong pula e etile, 6 Seme a se latlhetse legetleng ka bokete 7 Mme a di tsamaya thoko mala a lela, 8 A tlamile borokgwe ka tele le motantanyane. 9 Lekote la re, tsebe, tsebe, tsebe, 10 Tse di mebitlwa ditlhogong di ntse di itshokile. 11 A ya le tsone, monnamogolo, a sa fele pelo. 12 Tlhabolola, tlhaba, se tlhabe thata! 13 Mogomotsi wa ditšhaba le diphologolo 14 O le lehufa re ka bo re sule, 15 Mme ra bolawa ke tlala peo re e botegile; 16 Ga re seto, ga re tala, ga bo ga re fiii! 17 Sefako sa hupela tedu pelong, 18 Mme matsapa a modiri a fetoga lefela 19 Sa fola dijalo mo go botlhoko 20 Mme tshimo ya sala ka dikutwana. 21 A goga dinao motsofe, ka bokete, 22 Keledi e rothela sakeng la bo-selelo; 23 Letshwamina-a-matshaba-mosi a okomela, 24 Mme ga nna maragaraga sefatlhegong sa modiri. 2.1 Mmoki o kaya eng ka mola 3 wa leboko? (2) 2.2 Naya sekapuo se se dirisitsweng mo go mola 5 le mosola wa sona. (2) 2.3 Naya ponagalo ya poko e e tlhagelelang mo go mola 12 le mosola wa yona. (2) 2.4 Maikutlo a mmoki ke afe mo lebokong le? (2) 2.5 Ke thuto efe e o e ungwang go tswa mo lebokong le? (2) [10] Kwalololo e ileditswe Phetla"